Giuseppe Mina/La piuma 'd mè cheur
Artorn

An silensi 
Ël vent dij sògn
a scriv, piuma lingera,
j’arcòrd lontan,
sn’armanach bianch, la vita,
pontin d’anciòstr,
che ’l temp, pian, a scancela.
Mace d’anciòstr,
sij feuj, la man a spantia,
rosse ’ma ’l feu,
stòrie d’amor mai finìe,
nèire, ’d carbon,
ringret, ombre perdùe.
Bleuve ’ma ’l mar,
abim d’onde profonde,
vërde, smerald,
òasi dla Speransa,
bianche ’ma ’l nen,
nìvole ch’a svanisso.

Leteratura piemontèisa
Poesìa
Giuseppe Mina